CELEX: 32018D0538
Language: da
Date: 2017-12-07 00:00:00
Title: Rådets afgørelse (EU) 2018/538 af 7. december 2017 om undertegnelse på Unionens vegne og midlertidig anvendelse af ændring nr. 1 af samarbejdsmemorandum NAT-I-9406 mellem Amerikas Forenede Stater og Den Europæiske Union

6.4.2018   
            
            
               DA
            
            
               Den Europæiske Unions Tidende
            
            
               L 90/1
            
         RÅDETS AFGØRELSE (EU) 2018/538
   af 7. december 2017
   om undertegnelse på Unionens vegne og midlertidig anvendelse af ændring nr. 1 af samarbejdsmemorandum NAT-I-9406 mellem Amerikas Forenede Stater og Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5 og stk. 7,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Kommissionen har på vegne af Unionen forhandlet en ændring af samarbejdsmemorandum NAT-I-9406 mellem Amerikas Forenede Stater og Den Europæiske Union (1) (»samarbejdsmemorandum NAT-I-9406«) i overensstemmelse med Rådets afgørelse af 8. maj 2017, hvori det bemyndiger Kommissionen til at indlede forhandlinger.
            
         
               (2)
            
            
               Ændring 1 til samarbejdsmemorandum NAT-I-9406 mellem Amerikas Forenede Stater og Den Europæiske Union (»ændring 1«) blev paraferet den 28. juli 2017.
            
         
               (3)
            
            
               Ændring 1 bør undertegnes på Unionens vegne med forbehold af dens indgåelse på et senere tidspunkt.
            
         
               (4)
            
            
               Ændring 1 herunder addendummet til den, bør anvendes midlertidigt i overensstemmelse med ændring 1's artikel II.A indtil afslutningen af de procedurer, som er nødvendige for dens ikrafttræden.
            
         
               (5)
            
            
               Det er nødvendigt at fastlægge proceduremæssige ordninger for Unionens deltagelse i forvaltningen af samarbejdsmemorandum NAT-I-9406A mellem Amerikas Forenede Stater og Den Europæiske Union vedrørende lufttrafikstyringsmodernisering, forskning og udvikling inden for civil luftfart samt global interoperabilitet (»samarbejdsmemorandum NAT-I-9406A«), som findes i addendummet til ændring 1 og erstatter samarbejdsmemorandum NAT-I-9406
            
         
               (6)
            
            
               I henhold til artikel 218, stk. 7, i traktaten om Den Europæiske Unions funktionsmåde bør Rådet bemyndige Kommissionen til at godkende ændringer til bilag til samarbejdsmemorandum NAT-I-9406A og til tillæg hertil såvel som vedtagelsen af yderligere bilag efter forudgående og rettidig høring af det særlige udvalg, som Rådet har udpeget. —
            
         VEDTAGET DENNE AFGØRELSE:
   Artikel 1
   Undertegnelsen på Unionens vegne af ændring 1 af samarbejdsmemorandum NAT-I-9406 mellem Amerikas Forenede Stater og Den Europæiske Union godkendes hermed med forbehold af ovennævnte ændrings indgåelse.
   Teksten til ændring 1 er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne ændring 1 på Unionens vegne.
   Artikel 3
   Ændring 1, herunder addendummet til den, anvendes midlertidigt i overensstemmelse med ændring 1's artikel II.A fra datoen for dens undertegnelse (2) indtil afslutningen af de procedurer, som er nødvendige for dens ikrafttræden.
   Artikel 4
   Efter høring af et særligt udvalg udpeget af Rådet fastlægger Kommissionen de holdninger, som Unionen skal indtage ved forvaltningen af samarbejdsmemorandum NAT-I-9406A og de tilhørende bilag, jf. artikel III i memorandum NAT-I-9406A med hensyn til:
   
               a)
            
            
               vedtagelse af yderligere bilag til samarbejdsmemorandum NAT-I-9406A og tillæg til samarbejdsmemorandum NAT-I-9406A og
            
         
               b)
            
            
               vedtagelse af ændringer af bilag til samarbejdsmemorandum NAT-I-9406A og til tillæggene til disse bilag.
            
         Artikel 5
   Uden at det berører artikel 4 i denne afgørelse, kan Kommissionen træffe enhver passende foranstaltning i henhold til artikel III, IV, V, VII og VIII i samarbejdsmemorandum NAT-I-9406A.
   Artikel 6
   Kommissionen repræsenterer Unionen under samråd i henhold til artikel XI i samarbejdsmemorandum NAT-I-9406A.
   Artikel 7
   Kommissionen informerer jævnligt Rådet om gennemførelsen af samarbejdsmemorandum NAT-I-9406A.
   Artikel 8
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 7. december 2017.
      
         
            På Rådets vegne
         
         A. ANVELT
         
            Formand
         
      
   
   
      (1)  Samarbejdsmemorandum NAT-I-9406 mellem Amerikas Forenede Stater og Den Europæiske Union (EUT L 89 af 5.4.2011, s. 3).
   
      (2)  Datoen for ændring 1's undertegnelse offentliggøres i Den Europæiske Unions Tidende på foranledning af Generalsekretariatet for Rådet.